Doi soți au fost găsiți morți în apartament. Anchetatorii iau în considerare varianta unei crime
O tragedie a avut loc ieri în Brașov, unde doi soți, în vârstă de 50 și 57 de ani, au fost găsiți fără viață în locuința lor. Polițiștii au intervenit după ce vecinii au apelat numărul de urgență 112, alarmați de zgomotele și strigătele de ajutor care veneau din apartament. Potrivit surselor judiciare, anchetatorii suspectează o crimă urmată de sinucidere.